# Επίσημη Εφημερίδα C 39A/26 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 39A |
| | |
| Έκδοση στην ελληνική γλώσσα | Ανακοινώσεις και Πληροφορίες | 65ό έτος26 Ιανουαρίου 2022 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 39A

Έκδοση στην ελληνική γλώσσα

Ανακοινώσεις και Πληροφορίες

65ό έτος26 Ιανουαρίου 2022

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2022/C 39 A/01 | Προκήρυξη κενής θέσης για τα καθήκοντα του εκτελεστικού διευθυντή/της εκτελεστικής διευθύντριας — Ευρωπαϊκό Ίδρυμα Επαγγελματικής Εκπαίδευσης (ETF) (Έκτακτος/-η υπάλληλος — Βαθμός AD 14) — COM/2022/20071 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2022/C 39 A/01

Προκήρυξη κενής θέσης για τα καθήκοντα του εκτελεστικού διευθυντή/της εκτελεστικής διευθύντριας — Ευρωπαϊκό Ίδρυμα Επαγγελματικής Εκπαίδευσης (ETF) (Έκτακτος/-η υπάλληλος — Βαθμός AD 14) — COM/2022/20071

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 26.1.2022 | EL | Επίσημη Εφημερίδα της Ευρωπαϊκής Ένωσης | CA 39/1 |
| --- | --- | --- | --- |

26.1.2022

EL

Επίσημη Εφημερίδα της Ευρωπαϊκής Ένωσης

CA 39/1

---

Προκήρυξη κενής θέσης για τα καθήκοντα του εκτελεστικού διευθυντή/της εκτελεστικής διευθύντριας — Ευρωπαϊκό Ίδρυμα Επαγγελματικής Εκπαίδευσης (ETF)

(Έκτακτος/-η υπάλληλος — Βαθμός AD 14)

COM/2022/20071

(2022/C 39 A/01)

Ποιοι είμαστε

Το Ευρωπαϊκό Ίδρυμα Επαγγελματικής Εκπαίδευσης (ETF) είναι οργανισμός της Ευρωπαϊκής Ένωσης που ιδρύθηκε με τον κανονισμό (ΕΟΚ) αριθ. 1360/90 του Συμβουλίου, της 7ης Μαΐου 1990, όπως αναδιατυπώθηκε το 2008 (1). Παρέχει πληροφορίες, συμβουλές και υποστήριξη σχετικά με την ανάπτυξη του ανθρώπινου κεφαλαίου στα κράτη μέλη της ΕΕ και στις χώρες-εταίρους, καθώς και στην Ευρωπαϊκή Επιτροπή, στο πλαίσιο των εξωτερικών πολιτικών της Ένωσης.

Από το 1994 το ETF αποτελεί κέντρο εμπειρογνωσίας για την ανάπτυξη και τη μεταρρύθμιση της επαγγελματικής εκπαίδευσης και κατάρτισης σε μια προοπτική διά βίου μάθησης, που προωθεί την ανάπτυξη του ανθρώπινου κεφαλαίου και, κατ’ αυτό τον τρόπο, προάγει τη διατηρήσιμη ανάπτυξη και την κοινωνική συμπερίληψη. Οι εργασίες του ETF επικεντρώνονται κυρίως στις υποψήφιες και τις γειτονικές χώρες, στην Κεντρική Ασία και στη στήριξη της πρωτοβουλίας ΕΕ — Αφρικανικής Ένωσης.

Συγκεκριμένα λεπτομερή στοιχεία για τους στόχους και τη λειτουργία του ETF παρατίθενται στον προαναφερόμενο κανονισμό, ενώ περισσότερες πληροφορίες διατίθενται στον δικτυακό τόπο του ETF: http://etf.europa.eu/.

Το ETF εδρεύει στο Τορίνο της Ιταλίας και απασχολεί περίπου 130 υπαλλήλους.

Τι προτείνουμε

Ο διευθυντής/Η διευθύντρια είναι ο/η νόμιμος εκπρόσωπος και το δημόσιο πρόσωπο του ETF και λογοδοτεί στο διοικητικό συμβούλιο. Τα καθήκοντα και οι αρμοδιότητές του/της περιλαμβάνουν:

| — | την ανάπτυξη και επίτευξη των στρατηγικών στόχων στον τομέα των αρμοδιοτήτων του ETF, σύμφωνα με τις διαδικασίες που προβλέπονται στον κανονισμό, |
| --- | --- |

—

την ανάπτυξη και επίτευξη των στρατηγικών στόχων στον τομέα των αρμοδιοτήτων του ETF, σύμφωνα με τις διαδικασίες που προβλέπονται στον κανονισμό,

| — | την προετοιμασία και υλοποίηση ετήσιων και πολυετών προγραμμάτων εργασίας στο πλαίσιο της στρατηγικής του ETF για το 2027, |
| --- | --- |

—

την προετοιμασία και υλοποίηση ετήσιων και πολυετών προγραμμάτων εργασίας στο πλαίσιο της στρατηγικής του ETF για το 2027,

| — | την καθημερινή διαχείριση του προσωπικού του ETF, συμπεριλαμβανομένων των προσλήψεων, |
| --- | --- |

—

την καθημερινή διαχείριση του προσωπικού του ETF, συμπεριλαμβανομένων των προσλήψεων,

| — | την προετοιμασία και την οργάνωση των συνεδριάσεων του διοικητικού συμβουλίου και την εφαρμογή των αποφάσεών του, |
| --- | --- |

—

την προετοιμασία και την οργάνωση των συνεδριάσεων του διοικητικού συμβουλίου και την εφαρμογή των αποφάσεών του,

| — | την προετοιμασία και την εκτέλεση του προϋπολογισμού του ETF, διασφαλίζοντας την αποτελεσματική του διαχείριση, σύμφωνα με τις αρχές της χρηστής δημοσιονομικής διαχείρισης, |
| --- | --- |

—

την προετοιμασία και την εκτέλεση του προϋπολογισμού του ETF, διασφαλίζοντας την αποτελεσματική του διαχείριση, σύμφωνα με τις αρχές της χρηστής δημοσιονομικής διαχείρισης,

| — | τη διευκόλυνση της συνεργασίας μεταξύ του ETF, των ευρωπαϊκών θεσμικών οργάνων, των κρατών μελών και άλλων ενδιαφερόμενων μερών, |
| --- | --- |

—

τη διευκόλυνση της συνεργασίας μεταξύ του ETF, των ευρωπαϊκών θεσμικών οργάνων, των κρατών μελών και άλλων ενδιαφερόμενων μερών,

| — | την επικοινωνία με το κοινό σχετικά με όλα τα θέματα που εμπίπτουν στην αποστολή του ETF. |
| --- | --- |

—

την επικοινωνία με το κοινό σχετικά με όλα τα θέματα που εμπίπτουν στην αποστολή του ETF.

Τα καθήκοντα αυτά περιγράφονται στον κανονισμό για τη σύσταση του ETF, και ιδίως στο άρθρο 10.

Τι αναζητούμε (κριτήρια επιλογής)

Ο/Η υποψήφιος/-α που θα επιλεγεί θα πρέπει να διαθέτει τα ακόλουθα προσόντα:

Διοικητικές δεξιότητες

| — | Αποδεδειγμένη ικανότητα διοίκησης οργανισμού, τόσο σε επίπεδο στρατηγικής όσο και σε επίπεδο διαχείρισης, σε ευρωπαϊκό, πολυπολιτισμικό και πολυγλωσσικό περιβάλλον. |
| --- | --- |

—

Αποδεδειγμένη ικανότητα διοίκησης οργανισμού, τόσο σε επίπεδο στρατηγικής όσο και σε επίπεδο διαχείρισης, σε ευρωπαϊκό, πολυπολιτισμικό και πολυγλωσσικό περιβάλλον.

| — | Άριστη ικανότητα ανάπτυξης, επικοινωνίας και εφαρμογής της στρατηγικής του ETF, διασφαλίζοντας την επιτυχή υλοποίηση της εντολής του οργανισμού. |
| --- | --- |

—

Άριστη ικανότητα ανάπτυξης, επικοινωνίας και εφαρμογής της στρατηγικής του ETF, διασφαλίζοντας την επιτυχή υλοποίηση της εντολής του οργανισμού.

| — | Αποδεδειγμένη πείρα στην καθοδήγηση και τη διαχείριση της αλλαγής σε μεγάλο οργανισμό, σε ένα πλαίσιο σταθερών ή περιοριζόμενων πόρων. |
| --- | --- |

—

Αποδεδειγμένη πείρα στην καθοδήγηση και τη διαχείριση της αλλαγής σε μεγάλο οργανισμό, σε ένα πλαίσιο σταθερών ή περιοριζόμενων πόρων.

Ειδικές δεξιότητες και πείρα

| — | Αποδεδειγμένη πείρα στη διαχείριση δημοσιονομικών και ανθρώπινων πόρων σε εθνικό, ευρωπαϊκό και/ή διεθνές πλαίσιο. |
| --- | --- |

—

Αποδεδειγμένη πείρα στη διαχείριση δημοσιονομικών και ανθρώπινων πόρων σε εθνικό, ευρωπαϊκό και/ή διεθνές πλαίσιο.

| — | Γνώση του κανονισμού υπηρεσιακής κατάστασης και του δημοσιονομικού κανονισμού της ΕΕ και της λειτουργίας των θεσμικών οργάνων της ΕΕ ή πείρα σε παρόμοια νομικά πλαίσια εθνικών ή διεθνών οργανισμών. |
| --- | --- |

—

Γνώση του κανονισμού υπηρεσιακής κατάστασης και του δημοσιονομικού κανονισμού της ΕΕ και της λειτουργίας των θεσμικών οργάνων της ΕΕ ή πείρα σε παρόμοια νομικά πλαίσια εθνικών ή διεθνών οργανισμών.

| — | Γνώση και εμπειρία των πολιτικών της ΕΕ και των διεθνών δραστηριοτήτων που σχετίζονται με τις δραστηριότητες του ETF, ιδίως όσον αφορά την ανάπτυξη πολιτικής και την ικανότητα ολιστικής προσέγγισης όσον αφορά την επαγγελματική εκπαίδευση και κατάρτιση, τις δεξιότητες και τα επαγγελματικά προσόντα, την αγορά εργασίας και/ή τις εξωτερικές σχέσεις με χώρες-εταίρους του ETF (υποψήφιες χώρες, Ευρωπαϊκή Γειτονία, Κεντρική Ασία) και στο πλαίσιο της εταιρικής σχέσης ΕΕ — Αφρικανικής Ένωσης. |
| --- | --- |

—

Γνώση και εμπειρία των πολιτικών της ΕΕ και των διεθνών δραστηριοτήτων που σχετίζονται με τις δραστηριότητες του ETF, ιδίως όσον αφορά την ανάπτυξη πολιτικής και την ικανότητα ολιστικής προσέγγισης όσον αφορά την επαγγελματική εκπαίδευση και κατάρτιση, τις δεξιότητες και τα επαγγελματικά προσόντα, την αγορά εργασίας και/ή τις εξωτερικές σχέσεις με χώρες-εταίρους του ETF (υποψήφιες χώρες, Ευρωπαϊκή Γειτονία, Κεντρική Ασία) και στο πλαίσιο της εταιρικής σχέσης ΕΕ — Αφρικανικής Ένωσης.

Προσωπικά προσόντα

| — | Ικανότητα να επικοινωνεί και να συνεργάζεται με ευχέρεια και αποτελεσματικότητα, καθώς και να δημιουργεί καλές εργασιακές σχέσεις με διάφορα εσωτερικά και εξωτερικά ενδιαφερόμενα μέρη (ευρωπαϊκές, διεθνείς, εθνικές και τοπικές αρχές, διεθνείς οργανισμούς, κοινωνικούς εταίρους κ.λπ.) και να εκπροσωπεί το ETF σε διεθνή φόρουμ. |
| --- | --- |

—

Ικανότητα να επικοινωνεί και να συνεργάζεται με ευχέρεια και αποτελεσματικότητα, καθώς και να δημιουργεί καλές εργασιακές σχέσεις με διάφορα εσωτερικά και εξωτερικά ενδιαφερόμενα μέρη (ευρωπαϊκές, διεθνείς, εθνικές και τοπικές αρχές, διεθνείς οργανισμούς, κοινωνικούς εταίρους κ.λπ.) και να εκπροσωπεί το ETF σε διεθνή φόρουμ.

| — | Άριστες διαπροσωπικές δεξιότητες και πείρα στη δικτύωση. |
| --- | --- |

—

Άριστες διαπροσωπικές δεξιότητες και πείρα στη δικτύωση.

Απαραίτητα προσόντα των υποψηφίων (προϋποθέσεις επιλεξιμότητας)

Οι υποψήφιοι/-ες θα συμπεριληφθούν στη φάση επιλογής μόνον εφόσον πληρούν τις ακόλουθες τυπικές προϋποθέσεις κατά τη λήξη της προθεσμίας υποβολής αιτήσεων:

| — | Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:






  — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής, |
| --- | --- | --- |

—

Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής,

| — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου (2) σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί στον τομέα των δραστηριοτήτων του οργανισμού. |
| --- | --- |

—

Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου (2) σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί στον τομέα των δραστηριοτήτων του οργανισμού.

| — | Διοικητική πείρα: τουλάχιστον 5 έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (3) σε τομέα συναφή με την προκηρυσσόμενη θέση. |
| --- | --- |

—

Διοικητική πείρα: τουλάχιστον 5 έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (3) σε τομέα συναφή με την προκηρυσσόμενη θέση.

| — | Γλώσσες: οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (4) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα. |
| --- | --- |

—

Γλώσσες: οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (4) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα.

| — | Όριο ηλικίας: οι υποψήφιοι/-ες πρέπει να είναι σε θέση να συμπληρώσουν, κατά τη λήξη της προθεσμίας υποβολής των αιτήσεων, την πλήρη πενταετή θητεία προτού φτάσουν στην ηλικία συνταξιοδότησης. Για τους/τις έκτακτους/-ες υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο/η υπάλληλος φτάνει στην ηλικία των 66 ετών (βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (5)). |
| --- | --- |

—

Όριο ηλικίας: οι υποψήφιοι/-ες πρέπει να είναι σε θέση να συμπληρώσουν, κατά τη λήξη της προθεσμίας υποβολής των αιτήσεων, την πλήρη πενταετή θητεία προτού φτάσουν στην ηλικία συνταξιοδότησης. Για τους/τις έκτακτους/-ες υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο/η υπάλληλος φτάνει στην ηλικία των 66 ετών (βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (5)).

Επιλογή και διορισμός

Ο/Η διευθυντής/διευθύντρια διορίζεται από το διοικητικό συμβούλιο του ETF, βάσει καταλόγου επικρατέστερων υποψηφίων τον οποίο καταρτίζει η Ευρωπαϊκή Επιτροπή.

Για την κατάρτιση του καταλόγου των επικρατέστερων υποψηφίων, η Ευρωπαϊκή Επιτροπή διοργανώνει επιλογή σύμφωνα με τις οικείες διαδικασίες επιλογής και πρόσληψης (βλέπε το έγγραφο σχετικά με την πολιτική όσον αφορά τους ανώτερους υπαλλήλους — Document on Senior Officials Policy (6)).

Στο πλαίσιο αυτής της διαδικασίας επιλογής, η Ευρωπαϊκή Επιτροπή συγκροτεί επιτροπή προεπιλογής. Η εν λόγω επιτροπή εξετάζει όλες τις αιτήσεις, προβαίνει σε μια πρώτη εξακρίβωση της επιλεξιμότητας και προσδιορίζει τους/τις υποψηφίους/-ες που υπερέχουν σε προσόντα με γνώμονα τα προαναφερθέντα κριτήρια επιλογής, και οι οποίοι/-ες είναι δυνατόν να κληθούν σε συνέντευξη με την επιτροπή προεπιλογής.

Μετά τις συνεντεύξεις αυτές, η επιτροπή προεπιλογής συντάσσει τα συμπεράσματά της και προτείνει κατάλογο υποψηφίων για περαιτέρω συνεντεύξεις με τη Συμβουλευτική Επιτροπή Διορισμών (ΣΕΔ) της Ευρωπαϊκής Επιτροπής. Η ΣΕΔ λαμβάνει υπόψη τα συμπεράσματα της επιτροπής προεπιλογής και αποφασίζει ποιοι/-ες υποψήφιοι/-ες θα κληθούν σε συνέντευξη.

Οι υποψήφιοι/-ες που καλούνται σε συνέντευξη με τη ΣΕΔ συμμετέχουν σε ολοήμερη αξιολόγηση διοικητικών ικανοτήτων σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Η ΣΕΔ, λαμβάνοντας υπόψη τα αποτελέσματα της συνέντευξης και την έκθεση του κέντρου αξιολόγησης, καταρτίζει κατάλογο των επικρατέστερων υποψηφίων τους/τις οποίους/-ες θεωρεί κατάλληλους/-ες για την άσκηση των καθηκόντων διευθυντή/διευθύντριας του ETF.

Οι υποψήφιοι/-ες που απαρτίζουν τον κατάλογο των επικρατέστερων υποψηφίων της ΣΕΔ θα κληθούν σε συνέντευξη από το/τα μέλος/-η της Επιτροπής που είναι αρμόδιο/-α για θέματα της Γενικής Διεύθυνσης η οποία είναι επιφορτισμένη με τις σχέσεις με το ETF (7).

Μετά τις συνεντεύξεις αυτές, η Ευρωπαϊκή Επιτροπή εγκρίνει κατάλογο τουλάχιστον τριών επικρατέστερων υποψηφίων, ο οποίος υποβάλλεται στα μέλη του διοικητικού συμβουλίου. Το διοικητικό συμβούλιο μπορεί να αποφασίσει να καλέσει σε συνέντευξη τα άτομα που περιλαμβάνονται στον κατάλογο των επικρατέστερων υποψηφίων της Επιτροπής, προτού διορίσει ένα απ’ αυτά στη θέση του/της διευθυντή/διευθύντριας. Η συμπερίληψη στον εν λόγω κατάλογο των επικρατέστερων υποψηφίων δεν εξασφαλίζει διορισμό.

Σύμφωνα με το άρθρο 10 του κανονισμού για τη σύσταση του ETF [(ΕΚ) αριθ. 1339/2008], ο/η υποψήφιος/-α που έχει επιλεγεί από το διοικητικό συμβούλιο καλείται να προβεί σε δήλωση ενώπιον της/των αρμόδιας/-ων επιτροπής/-ών του Ευρωπαϊκού Κοινοβουλίου και να απαντήσει σε ερωτήσεις των μελών της/τους.

Ισότητα ευκαιριών

Η Ευρωπαϊκή Επιτροπή και το ETF εφαρμόζουν πολιτική ίσων ευκαιριών και απαγόρευσης των διακρίσεων, σύμφωνα με το άρθρο 1δ του κανονισμού υπηρεσιακής κατάστασης (8).

Όροι εργασίας

Οι μισθοί και οι όροι απασχόλησης είναι αυτοί που προβλέπονται στο καθεστώς που εφαρμόζεται επί του λοιπού προσωπικού της Ευρωπαϊκής Ένωσης.

Ο/Η επιτυχών/-ούσα υποψήφιος/-α θα προσληφθεί από το ETF ως έκτακτος/-η υπάλληλος στον βαθμό AD 14 (9). Θα καταταγεί, ανάλογα με τον χρόνο της επαγγελματικής του/της πείρας, στο κλιμάκιο 1 ή στο κλιμάκιο 2 του βαθμού αυτού.

Θα διοριστεί για αρχική θητεία 5 ετών, με δυνατότητα ανανέωσης για έως 3 κατ’ ανώτατο όριο έτη, σύμφωνα με τον κανονισμό για τη σύσταση του οργανισμού, όπως αυτός θα ισχύει κατά τη στιγμή του διορισμού.

Εφιστάται η προσοχή των υποψηφίων στο γεγονός ότι, σύμφωνα με το καθεστώς που εφαρμόζεται στο λοιπό προσωπικό, όλοι/-ες οι νεοπροσλαμβανόμενοι/-ες υπάλληλοι πρέπει να ολοκληρώσουν επιτυχώς δοκιμαστική περίοδο εννέα μηνών.

Ο τόπος υπηρεσίας είναι το Τορίνο της Ιταλίας, όπου έχει την έδρα του το ETF.

Ανεξαρτησία και δήλωση συμφερόντων

Πριν από την ανάληψη των καθηκόντων του/της, ο/η διευθυντής/διευθύντρια θα κληθεί να υποβάλει δήλωση δέσμευσης ότι θα ενεργεί με αμεροληψία προς το δημόσιο συμφέρον, καθώς και δήλωση σχετικά με οποιαδήποτε συμφέροντά του/της τα οποία ενδέχεται να θεωρηθεί ότι θίγουν την ανεξαρτησία του/της.

Διαδικασία υποβολής αιτήσεων

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις προϋποθέσεις επιλεξιμότητας (βλέπε σημείο «Απαραίτητα προσόντα των υποψηφίων»), ιδίως όσον αφορά τα είδη των διπλωμάτων/πτυχίων, την επαγγελματική πείρα υψηλού επιπέδου, καθώς και τις γλωσσικές ικανότητες. Οι υποψήφιοι/-ες που δεν πληρούν οποιαδήποτε από τις εν λόγω προϋποθέσεις επιλεξιμότητας αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε ισχύουσα διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, ενημερώστε την Ευρωπαϊκή Επιτροπή για οποιαδήποτε τυχόν αλλαγή της διεύθυνσής σας ηλεκτρονικού ταχυδρομείου.

Για τη συμπλήρωση της αίτησης υποψηφιότητας, απαιτούνται η τηλεφόρτωση βιογραφικού σημειώματος σε μορφότυπο PDF, κατά προτίμηση βάσει του μορφότυπου για τα βιογραφικά σημειώματα Europass CV (10), και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα με το οποίο θα επιβεβαιώνεται ότι η αίτησή σας καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πορεία της αίτησής σας ηλεκτρονικά. Για την πορεία της αίτησής σας θα ενημερωθείτε απευθείας από την Ευρωπαϊκή Επιτροπή.

Αν χρειάζεστε περισσότερες πληροφορίες και/ή αν αντιμετωπίζετε τεχνικά προβλήματα, μπορείτε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Προθεσμία υποβολής αιτήσεων

Η προθεσμία εγγραφής λήγει στις 23 Φεβρουαρίου 2022, 12.00 το μεσημέρι ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

Η έγκαιρη ηλεκτρονική εγγραφή αποτελεί δική σας ευθύνη. Σας συνιστούμε ιδιαίτερα να μην περιμένετε μέχρι τις τελευταίες ημέρες για να υποβάλετε την αίτηση, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να υποχρεωθείτε να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Εκπρόθεσμες αιτήσεις εγγραφής δεν γίνονται δεκτές.

Σημαντικές πληροφορίες για τους/τις υποψηφίους/-ες

Σας υπενθυμίζουμε ότι οι εργασίες των διάφορων επιτροπών επιλογής είναι απόρρητες. Απαγορεύεται στους/στις υποψήφιους/-ες και σε κάθε τρίτο που ενεργεί για λογαριασμό υποψήφιου/-ας να έλθουν σε άμεση ή έμμεση επαφή με μέλος των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (11). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(1)  Κανονισμός (ΕΚ) αριθ. 1339/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη σύσταση του Ευρωπαϊκού Ιδρύματος Επαγγελματικής Εκπαίδευσης (αναδιατύπωση) (ΕΕ L 354 της 31.12.2008, σ. 82).

(2)  Η επαγγελματική πείρα λαμβάνεται υπόψη μόνον αν αντιστοιχεί σε πραγματική εργασιακή σχέση, η οποία ορίζεται ως πραγματική, γνήσια εργασία και παρέχεται επ’ αμοιβή και με την ιδιότητα μισθωτού (ανεξαρτήτως είδους σύμβασης) ή παρόχου υπηρεσιών. Οι επαγγελματικές δραστηριότητες που ασκούνται υπό καθεστώς μερικής απασχόλησης υπολογίζονται αναλογικά, με βάση το πιστοποιημένο ποσοστό των ωρών εργασίας πλήρους απασχόλησης. Η άδεια μητρότητας/γονική άδεια/άδεια υιοθεσίας λαμβάνεται υπόψη αν εντάσσεται στο πλαίσιο σύμβασης εργασίας. Τα διδακτορικά εξομοιώνονται με επαγγελματική πείρα, ακόμη και όταν δεν είναι αμειβόμενα, αλλά για διάστημα τριών ετών κατ’ ανώτατο όριο, υπό την προϋπόθεση ότι έχουν ολοκληρωθεί επιτυχώς. Κάθε χρονικό διάστημα υπολογίζεται μία μόνο φορά.

(3)  Στο βιογραφικό τους σημείωμα, οι υποψήφιοι/-ες πρέπει να αναφέρουν με σαφήνεια, για όλα τα έτη κατά τα οποία απέκτησαν διοικητική πείρα, τα ακόλουθα: 1) τον τίτλο των διευθυντικών θέσεων τις οποίες κατείχαν και τα καθήκοντα που ασκούσαν· 2) τον αριθμό των υπαλλήλων τους οποίους διοικούσαν από τις θέσεις αυτές· 3) το ύψος του προϋπολογισμού που διαχειρίζονταν· 4) τον αριθμό των ανώτερων και κατώτερων βαθμίδων ιεραρχίας· και 5) τον αριθμό των ομοβάθμων τους.

(4)  https://eur-lex.europa.eu/legal-content/EL/TXT/?uri=CELEX%3A01958R0001-20130701

(5)  https://eur-lex.europa.eu/legal-content/EL/TXT/?uri=CELEX%3A01962R0031-20140701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (μόνο στα αγγλικά).

(7)  Εκτός αν το οικείο μέλος της Επιτροπής έχει μεταβιβάσει το καθήκον αυτό, σύμφωνα με τις αποφάσεις της Επιτροπής της 5ης Δεκεμβρίου 2007 [PV (2007) 1811] και της 30ής Σεπτεμβρίου 2020 [(PV (2020) 2351].

(8)  https://eur-lex.europa.eu/legal-content/EN/TXT/?uri=CELEX%3A01962R0031-20140701

(9)  Από την 1η Ιουλίου 2021 ο διορθωτικός συντελεστής που εφαρμόζεται στους μισθούς και τις συντάξεις των υπαλλήλων και του λοιπού προσωπικού της Ευρωπαϊκής Ένωσης για το ETF ανέρχεται σε 95 %. Ο συντελεστής αυτός υπόκειται σε ετήσια αναθεώρηση.

(10)  Μπορείτε να βρείτε πληροφορίες για το πώς θα δημιουργήσετε το βιογραφικό σας σημείωμα Europass ηλεκτρονικά στη διεύθυνση: https://europa.eu/europass/el/create-europass-cv

(11)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---